شه‌فه‌ق نيوز/ هيزيگ ئه‌منى له‌ پاريزگايگ له‌ باشوور عراق كه‌سيگ ده‌سگير كرد و ئاشكراى كرد ك خودانه‌ناسيگ بويه‌و قسه‌ى خراو وه‌ په‌يغه‌مبه‌ر ئسلام كردگه‌.
له‌ى باوه‌ته‌و، سه‌رچه‌وه‌يگ ئاگادار شه‌فه‌ق نيوز كرد، ده‌زگاى ئاسايش نيشتمانى له‌ پاريزگاى ديوانيه‌، پزيشكيگ خودانه‌ناس ده‌سگير كردگه‌ ك له‌بان ماڵپه‌ڕه‌يل په‌يوه‌ندى كۆمه‌ڵايه‌تى و له‌ڕێ لاپه‌ڕه‌يل درووكانى قسه‌ وه‌ په‌يغه‌مبه‌ر ئسلام ئه‌كا.
سه‌رچه‌وه‌گه‌ هه‌ميش وت: ئه‌را ماوه‌ى دوساڵ حوكم زيندانيكردن له‌بان ئه‌و پزيشك ده‌سگيركرياگه‌ درياگه‌ وه‌ گووره‌ى مادده‌ى 372 له‌ ياساى سزايه‌يل عراقى.
